Echión (Téby)

Echión alebo Echion (starogr. Ἐχίων – Echión, ) bol bojovník zrodený z dračej sejby kráľa Kadma.Apollodoros, Kronika, 3,4,1. 

Keď Kadmos zabil posvätného draka boha vojny Area, bohyňa Aténa mu poradila, aby vytrhal z dračej papule zuby a zasial ich na poli. Na jeho prekvapenie z tejto dračej sejby vyrástli bojovníci a ako sa na bojovníkov patrí, pustili sa do boja a vzájomne sa zabíjali. Nakoniec zostalo len päť najsilnejších bojovníkov a tí zložili zbrane a prisahali vernosť Kadmovi.Hyginus, Fabulae 178. S ich pomocou potom Kadmos založil Téby a stal sa prvým tébskym kráľom.

Echión bol jeden z týchto bojovníkov. Oženil sa s Kadmovou dcérou AgauouApollodoros, Kronika, 3,4,2.  a narodil sa im syn Pentheus, ktorý sa stal tébskym kráľom. Ich rodinný život však skončil nešťastne. Pentheus bol strašne mrzutý človek,Hyginus, Fabulae 184. nemal zmysel pre zábavy a neznášal oslavy Dionýza a jeho bujarej družiny. Jeho matka tá zase naopak bola nadšenou ctiteľkou Dionýza. 

Raz sa stalo, že pri bujarých oslavách Dionýza si rozjarené tébske ženy preoblečené za bakchantky v opilosti pomýlili Penthea s levom a na čele s jeho matkou ho utĺkli na smrť a odrezali mu hlavu.Apollodoros, Kronika, 3,5,2. Ovidius, Metamorphoses, 3,708. 

 Referencie  

 Literatúra 


Kategória:Postavy gréckej mytológie